B4-1195/96

Ψήφισμα σχετικά με το Ευρωπαϊκό Συμβούλιο του Δουβλίνου Ι

Το Ευρωπαϊκό Κοινοβούλιο,

- έχοντας υπόψη τα πορίσματα του Ευρωπαϊκού Συμβουλίου της Φλωρεντίας,

- έχοντας υπόψη το άτυπο Ευρωπαϊκό Συμβούλιο του Δουβλίνου,

- έχοντας υπόψη το ψήφισμά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση με προοπτική τη Διακυβερνητική Διάσκεψη του 1996 - Λειτουργία και ανάπτυξη της Ένωσης ((ΕΕ C 151, 19.6.1995, σελ. 56)) και τη γνωμοδότησή του της 13ης Μαρτίου 1996 σχετικά με (i) τη σύγκλιση της Διακυβερνητικής Διάσκεψης, (ii) την αξιολόγηση των εργασιών της Ομάδας Προβληματισμού και διευκρίνιση των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((ΕΕ C 96, 1.4.1996, σελ. 77)),

A. έχοντας υπόψη τις προσδοκίες των ευρωπαίων πολιτών στο σημερινό οικονομικό, κοινωνικό και πολιτικό πλαίσιο,

Β. έχοντας υπόψη την ανάγκη της Ευρωπαϊκής Ένωσης να μπορεί να ανταποκριθεί αποτελεσματικά στις προσδοκίες και ελπίδες των πολιτών της και των υποψηφίων για προσχώρηση χωρών,

Γ. έχοντας υπόψη ότι η τήρηση του χρονοδιαγράμματος που καθόρισε το Ευρωπαϊκό Συμβούλιο της Φλωρεντίας και επικυρώθηκε στο Ευρωπαϊκό Συμβούλιο του Δουβλίνου δεν πρέπει να διαχωρίζεται από την ολοκλήρωση μιας φιλόδοξης μεταρρύθμισης της Συνθήκης,

Δ. υπενθυμίζοντας τις θέσεις που υιοθέτησε όσον αφορά τη Διακυβερνητική Διάσκεψη όπως διατυπώνονται στα παραπάνω ψηφίσματα,

1. θεωρεί ότι στο σημερινό στάδιο, η Διάσκεψη φαίνεται να έχει παραλύσει από τις αλληλοσυγκρουόμενες επιλογές και εκφράζει ιδιαίτερα την ανησυχία του μπροστά στην απουσία προόδου επί των θεσμικών θεμάτων[semigr ]

2. εκφράζει την ανησυχία του πως μια ενδεχομένως περιορισμένη αναμόρφωση των θεσμικών οργάνων, θα άφηνε στη διαδικασία της οικονομικής και νομισματικής ένωσης, η υλοποίηση της οποίας είναι βεβαία, την αποκλειστική αρμοδιότητα καθορισμού της νέας θεσμικής ισορροπίας[semigr ]

3. διαπιστώνει ότι ο στόχος του άτυπου Ευρωπαϊκού Συμβουλίου του Δουβλίνου ήταν να δώσει μια πολιτική ώθηση στη Διακυβερνητική Διάσκεψη[semigr ]

4. εκφράζει την επιθυμία να εκπονήσει η ιρλανδική προεδρία για το Ευρωπαϊκό Συμβούλιο του Δουβλίνου ΙΙ σχέδιο Συνθήκης που θα αποδεικνύει την ικανότητα της Ένωσης να εφοδιασθεί με τα κατάλληλα μέσα για να αντιμετωπίσει τις σημαντικές υποχρεώσεις που την αναμένουν από σήμερα έως το τέλος του αιώνα, χωρίς ωστόσο η τήρηση του χρονοδιαγράμματος να αποτελεί πρόσχημα για μια ανεπαρκή διαπραγμάτευση[semigr ]

5. υπενθυμίζει ότι το περιεχόμενο της Συνθήκης αυτής πρέπει να ανταποκρίνεται στις ανάγκες των πολιτών της Ευρωπαϊκής Ένωσης που εκφράζονται από το Κοινοβούλιο στα ψηφίσματά του[semigr ]

6. υπογραμμίζει ως εκ τούτου ότι η πραγματική εμβέλεια της Διάσκεψης Κορυφής του Δουβλίνου δεν μπορεί να καταμετρηθεί παρά μόνο από τα αποτελέσματά της στην πρόοδο των εργασιών της Διακυβερνητικής και συγκεκριμένα από μια επίσπευση των τελευταίων που θα μπορούσε να επιτρέψει τη λήψη αποφάσεων στο Δουβλίνο ΙΙ[semigr ]

7. τονίζει εκ νέου ότι δεν θα μπορέσει να υπάρξει διεύρυνση χωρίς την ευρεία θεσμική μεταρρύθμιση της Ένωσης και απορρίπτει κατηγορηματικά κάθε προσπάθεια μετάθεσης των πραγματικών προκλήσεων της Διακυβερνητικής για μια περαιτέρω μεταρρύθμιση[semigr ]

8. είναι πεπεισμένο για την ανάγκη να προβλεφθούν μηχανισμοί ενισχυσμένης συνεργασίας οι οποίοι να επιτρέπουν σε ορισμένα κράτη μέλη να προχωρήσουν μακρύτερα προς την κατεύθυνση της ένωσης και να αποφύγουν τους κινδύνους αγκύλωσης[semigr ] θεωρεί ότι οιαδήποτε ενισχυμένη συνεργασία για τους διάφορους «πυλώνες» θα πρέπει να σεβασθεί το θεσμικό πλαίσιο, το κοινοτικό κεκτημένο και τους στόχους της Ένωσης και ότι θα πρέπει να είναι μονίμως ανοικτή σε όλα τα κράτη μέλη[semigr ]

9. διαπιστώνει με ανησυχία την έλλειψη μιας πραγματικής προόδου στις προσπάθειες για ενίσχυση της αποτελεσματικότητας της διαδικασίας λήψης αποφάσεων[semigr ] τονίζει εκ νέου ότι καμία πρόοδος σε άλλους τομείς δεν θα μπορέσει να εξασφαλίσει μια φιλόδοξη μεταρρύθμιση της Συνθήκης χωρίς σημαντικές προόδους όσον αφορά τη βελτίωση της αποτελεσματικότητας της διαδικασίας λήψης αποφάσεων: αυξημένη διαφάνεια έναντι των πολιτών, βελτίωση της συμμετοχής τους, επέκταση της ψήφου με ειδική πλειοψηφία στο Συμβούλιο σε όλες τις νομοθετικές πράξεις και εκδημοκρατισμός της νομοθετικής διαδικασίας (επέκταση της συναπόφασης στις νομοθετικές πράξεις)[semigr ]

10. θεωρεί ότι η νέα Συνθήκη πρέπει να περιλαμβάνει θεσμικές διατάξεις όσον αφορά τις διαδικασίες λήψης αποφάσεων, διατάξεις που θα επιτρέπουν την αποφυγή κινδύνων παράλυσης, ακόμα και της αρνησικυρίας, προκειμένου να υπάρξει πρόοδος προς την κατεύθυνση της ευρωπαϊκής οικοδόμησης με όλες τις εγγυήσεις σεβασμού του θεσμικού πλαισίου, του κοινοτικού κεκτημένου και των στόχων της Ένωσης[semigr ]

11. καλεί τη Διακυβερνητική Διάσκεψη να συμπεριλάβει στη Συνθήκη διατάξεις που θα επιτρέπουν τη δημιουργία ενός πραγματικού ευρωπαϊκού χώρου εσωτερικής ασφαλείας και ελευθερίας οι οποίες θα επιτρέπουν με τη σειρά τους την επιτυχή καταπολέμηση της διεθνούς εγκληματικότητας και συγκεκριμένα με την κοινοτικοποίηση των πολιτικών παροχής ασύλου, μετανάστευσης, αδείας εισόδου, καταπολέμησης της τρομοκρατίας, του οργανωμένου εγκλήματος, των ναρκωτικών, της απάτης, της διαφθοράς και της σωματεμπορίας γυναικών και παιδιών[semigr ]

12. εκφράζει την ικανοποίησή του γιατί οι ανησυχίες που συνδέονται με την απασχόληση κατέστησαν σημαντική προτεραιότητα της Διακυβερνητικής Διάσκεψης και υπενθυμίζει την υποστήριξή του στην είσοδο στη Συνθήκη ενός νέου τίτλου για την απασχόληση μετά τον τίτλο VI[semigr ] επαναλαμβάνει την πεποίθησή του ότι πρέπει να προχωρήσουμε πέρα από έναν απλό συντονισμό μεταξύ κρατών μελών και να αποδοθούν στην Ένωση τα αναγκαία μέσα προκειμένου να τεθούν σε ενέργεια κοινές πολιτικές στον τομέα αυτό[semigr ]

13. υπενθυμίζει ότι είναι απαραίτητη η πραγματοποίηση προόδου στα κεφάλαια ΚΕΠΠΑ, σε επίπεδο ασφαλείας και άμυνας, ανάλογα με τις φιλοδοξίες της Ένωσης και τις προκλήσεις που αντιμετωπίζει[semigr ] εφιστά στο πλαίσιο αυτό την προσοχή στις ελλείψεις της παρέμβασης της Ένωσης στη Μέση Ανατολή όπως και προηγούμενα στη Ρουάντα-Μπουρούντι και τη Βοσνία και διαπιστώνει ότι η στάση αυτή είναι ακατανόητη και συχνά απογοητευτική στα μάτια των ευρωπαίων πολιτών[semigr ] επιθυμεί για το λόγο αυτό να ληφθούν με αποφασιστικότητα τα αναγκαία μέτρα προς την κατεύθυνση ενός καλύτερου συντονισμού και μιας καλύτερης παρουσίασης της ΚΕΠΠΑ της Ένωσης σε ένα κοινοτικότερο πλαίσιο[semigr ]

14. λαμβάνει υπόψη του τις παρατηρήσεις της Προεδρίας του Συμβουλίου σχετικά με τις εξελίξεις στη Μέση Ανατολή και ζητεί από το Συμβούλιο και την Επιτροπή να αναφερθούν αναλυτικά ενώπιον του Κοινοβουλίου, κατά τη διάρκεια της πρώτης συνόδου ολομελείας του Νοεμβρίου, στην ειρηνευτική διαδικασία στη Μέση Ανατολή[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών.